Ron Silliman

Ron Silliman (s. 5. elokuuta 1946 Pasco, Washington, Yhdysvallat) on yhdysvaltalainen runoilija. Hän on kokeellisen runon uranuurtajia ja tuottelias ja palkittu kirjoittaja.Antti Berg, Nykyrunon kuningas saapuu Suomeen. Helsingin Sanomat 21.8.2014 sivu B 4

Silliman on ollut aktiivinen paitsi runoilijana myös runokeskustelussa runsaat viisikymmentä vuotta ja sittemmin myös pitämällä blogia (Silliman’s Blog vuodesta 2002), jossa hän käsittelee nykyrunouden ilmiöitä.

Sillimanin kokoama antologia In the American Tree (1986) on Language Poetry -runosuuntauksen perusteoksia.Poets.org, viitattu 21.8.2014

Kirjailijantyönsä ohessa Silliman on työskennellyt vapaaehtoistyössä. Hän keskeytti Vietnamin sodan aikana opinnot Kalifornian yliopistossa mennäkseen aseettomaan palvelukseen.

Silliman vierailee ensi kerran Suomessa elokuussa 2014, jolloin hänen teoksistaan ilmestyy ensimmäinen suomennos, Auringonlaskun roinaa (Ntamo 2014; Sunset Debris, 1986).

 Lähteet 

Luokka:Yhdysvaltalaiset runoilijat
Luokka:Vuonna 1946 syntyneet
Luokka:Elävät henkilöt